stanford-oval/wikipedia huggingface dataset:
Sega Superstars Tennis

| Sega Superstars Tennis |
| --- | --- |

Kehittäjä:  Sumo Digital
Julkaisija:  Sega
Säveltäjä:  Richard Jacques
Pelisarja:  Sega Superstars
Julkaistu:  2008
Lajityyppi:  tennisvideopeli (d) ja fiktiivinen risteytys (en)
Ikäluokitus:  ESRB: 10 vuotta tai vanhempi  PEGI 3  USK 6 
Alusta:  Nintendo DS, PlayStation 2, PlayStation 3, Wii, Xbox 360
Jakelumuoto:  Digitaalinen lataus ja Nintendon optinen levy
Lisää peliartikkeleitaVideopelien teemasivulla
Sega Superstars Tennis on Sumo Digitalin kehittämä ja Segan julkaisema urheilupeli. Peli on julkaistu vuonna 2008 Nintendo DS:lle, PlayStation 2:lle, PlayStation 3:lle, Wiille ja Xbox 360:lle sekä myöhemmin Mac OS X:lle.
Vastaanotto

V2.fin arvostelussa peli sai arvosanaksi 3,5/5 tähteä.
Aiheesta muualla

SEGA Superstars Tennis MobyGamesissa (englanniksi)
Selbyggen

| Selbyggen |
| --- | --- |

Lehtityyppi:  paikallislehti
Levikki:  2 763 (2020)
Perustettu:  1899
Päätoimittaja:  Maiken Gjærevold Woldseth
Kotikunta:  Selbu ja Tydal
Kotimaa:  Norja
Kieli:  norja
Aiheesta muualla
Kotisivu
Selbyggen on norjalainen vuonna 1889 perustettu paikallislehti, joka ilmestyy Selbun ja Tydalin kunnissa.
Aiheesta muualla

Lehden verkkosivut (norjaksi)
Anna Lee Fisher

| Anna Lee Fisher |
| --- | --- |

Henkilötiedot
Syntynyt: 24. elokuuta 1949 (ikä 75) New York, New York
Kansalaisuus:  yhdysvaltalainen
Ura
Tyyppi:  astronautti
Lennot

:  STS-51-A
 
Anna Lee Fisher (s. 24. elokuuta 1949 New York, New York) on yhdysvaltalainen astronautti. Fisher valittiin Nasan astronautiksi tammikuussa 1978. Hän oli lennolla STS-51-A, joka laukaistiin Kennedyn avaruuskeskuksesta 8. marraskuuta 1984. Fisher on lääketieteen tohtori Kalifornian yliopistosta. Hänellä on 192 tuntia aikaa avaruudessa.
Sinon

Sinon (m.kreik. Σíνων) oli Vergiliuksen Aeneis-teoksen mukaan Troijan sotaan osaa ottanut kreikkalainen. Kun kreikkalaiset olivat saaneet puuhevosen valmiiksi ja teeskennelleet poistuvansa, Sinon jättäytyi jälkeen ja antautui troijalaisille. Hänen kerrottiin viekkailla puheillaan saaneen troijalaiset viemään itsensä ja puuhevosen kaupunkiin. Sinon esiintyy hahmona myös Dante Alighierin Jumalaisen näytelmässä, jossa hän on helvetissä väärentäjien joukossa, ja William Shakespeare käytti häntä esimerkkinä petollisesta ihmisestä. Homeros ei mainitse Sinonia.
Sega SG-1000

| Sega SG-1000 |
| --- | --- |


Valmistaja:  Sega
Sukupolvi:  Kolmas sukupolvi
Julkaisu:  1983
Muisti:  1 kB
Tallennusväline:  pelimoduuli, "Sega-kortti", C-kasetti (SR-1000 lisälaitteella)
Seuraaja:  Sega Master System
Lisää videopeliartikkeleitaVideopelien teemasivulla
Sega SG-1000 (myös nimellä Sega Computer Videogame SG-1000) oli Segan ensimmäinen pelikonsoli koteihin, joka julkaistiin Japanissa 1983 ja myöhemmin myös Uudessa-Seelannissa.
Laitteessa oli Zilog Z80 suoritin, 1 kilotavu RAM-muistia ja kilotavua näyttömuistia. Grafiikkapiirinä oli Texas Instruments TMS9928A ja äänipiirinä Texas Instruments SN76489. Laitteen väripaletissa oli 16 väriä ja näyttöresoluutio oli 256x192 pikseliä.SG-1000 myytiin arviolta noin 2 miljoonaa kappaletta.
Laitteesta julkaistiin parannettu malli SG-1000 II, jota seurasi Sega Mark III (Sega Master System).
Tekniikkaa käytettiin myös Segan SC-3000 kotitietokoneessa. Koneeseen oli saatavana SR-1000 kasettinauhuri, jolla C-kasettia pystyi käyttämään tallennusvälineenä.
Konsolista oli myös klooni nimellä Othello Multivision.
Professori Asobin tai Asobin Kyouju on jänishahmo, joka esiintyi lähes jokaisessa japanilaisessa SG-1000:n pelin opaskirjassa. Hahmo ei ollut virallinen Segan maskotti ja se oli vain harvoin ei-japanilaisissa ohjekirjoissa tai promootiomateriaalissa.
Pelit

Laitteelle julkaistiin 68 pelimoduulia ja 29 Sega Card julkaisua. Ensimmäisenä vuonna julkaistiin esimerkiksi Monaco GP, N-Sub ja Pacar.
Aiheesta muualla

Kuvia tai muita tiedostoja aiheesta Sega SG-1000 Wikimedia Commonsissa
Kolmannen sukupolven pelikonsolit
Action Max
Amstrad GX4000
Atari 7800
Atari XEGS
Casio PV-1000
Commodore 64 Games System
Nintendo Entertainment System (Famicom)
Sega SG-1000
Sega Master System
Supergame VG 3000
VTech Socrates
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:SG-1000
Käännös suomeksi
Shame

Wikisanakirjassa on tähän liittyvä sananselitys: .
Shame voi viitata:
Kirjallisuus, elokuva ja televisio

Shame, romaani Salman Rushdielta
Shame, vuoden 1921 mykkäelokuvan pääosassa John Gilbert
Shame, australialainen elokuva vuodelta 1988
Shame, vuonna 1992 julkaistu yhdysvaltalainen uudelleentelevisiointi
Shame, Steve McQueenin elokuva vuodelta 2011
Musiikki

"Shame", raita Depeche Moden albumilta Construction Time Again
"Shame", Evelyn Kingin kappale
"Shame", Monrosen kappale
"Shame", Eurythmicsin kappale
"Shame", OMD:n kappale
"Shame", Gigolo Auntsin kappale
"Shame", vuonna 1985 julkaistu single The Motelsin albumilta Shock
"Shame", Robbie Williamsin kappale
"Shame", Drowning Poolin kappale
Shame, kappale The Smashing Pumpkinsin vuoden 1998 albumilta Adore
Shame, single Stabbing Westwardin vuoden 1996 albumilta Wither Blister Burn & Peel
Shame, Bradin albumi
Shame, Trash Talkin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shame”, voi hakea sivunnimihaulla, laajalla sivunnimihaulla tai tekstihaulla.
Sergei Andronov

| Sergei Andronov |
| --- | --- |

Henkilötiedot
Syntynyt: 19. heinäkuuta 1989 (ikä 35) Penza, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  189 cm
Paino:  93 kg
Seura
Seura:  SKA Pietari
Sarja:  KHL
Pelaajaura
Pääsarjaura:  2006–
Aik. seurat:  Dizel Penza-2 (RUS-3) Lada Toljatti (RSL/KHL) Peoria Rivermen (AHL) Chicago Wolves (AHL) TsSKA Moskova (KHL) Lokomotiv Jaroslavl (KHL)
NHL-varaus:  78. varaus, 2009 St. Louis Blues
Sergei Vladimirovitš Andronov (ven. Сергей Владимирович Андронов; s. 19. heinäkuuta 1989 Penza, Venäjän SFNT, Neuvostoliitto) on venäläinen jääkiekkoilija ja olympiavoittaja, joka pelaa KHL-joukkue SKA Pietarissa. Hän on pelipaikaltaan keskushyökkääjä, mutta osaa pelata myös laidassa.
Ura > Seuraura

Andronov on Dizel Penzan kasvatti. Hän debytoi seuran miesten kakkosjoukkueessa Venäjän kolmanneksi korkeimmalla sarjatasolla Pervaja Ligassa vain 15-vuotiaana kaudella 2004–2005. Kaudeksi 2005–2006 Andronov siirtyi Lada Toljattin organisaatioon. Kaudella 2006–2007 hän debytoi Superliigassa, jossa Andronov sai tililleen kolme runkosarjaottelua jääden niissä ilman tehopisteitä. Varsinaisella tulokaskaudellaan 2007–2008 hän teki siellä 38 runkosarjaottelussa tehot 2+5=7 ja neljässä playoff-ottelussa yhden maalin. Andronov oli pudotuspeleissä Ladan kakkosjoukkueen paras pistemies ja maalintekijä tehoilla 7+2=9. Kaudeksi 2008–2009 Superliigan tilalle perustettiin KHL, jossa Andronov teki 47 runkosarjaottelussa tehot 8+5=13 ja viidessä playoff-ottelussa yhden syöttöpisteen.
St. Louis Blues varasi Andronovin kolmannella kierroksella 78. pelaajana NHL:n varaustilaisuudessa 2009. Kesken kauden 2009–2010 hän siirtyi Ladasta TsSKA Moskovaan. Kaudella 2010–2011 Andronov vahvisti myös Venäjän nuorten sarja MHL:n Krasnaja Armija Moskovaa, jossa hän voitti kauden päätteeksi liigan mestaruuden.
Elokuussa 2012 Andronov teki vuoden mittaisen AHL-sopimuksen hänet varanneen St. Louis Bluesin farmijoukkue Peoria Rivermenin kanssa. Andronovin tulokaskausi 2012–2013 toi siellä 59 runkosarjaottelussa tehot 8+11=19. Maaliskuussa 2013 hän teki vuoden mittaisen tulokassopimuksen Bluesin kanssa. Hän pelasi kauden 2013–2014 kuitenkin kokonaan seuran uudessa farmijoukkueessa, Chicago Wolvesissa.
Elokuussa 2014 Andronov palasi try-out -sopimuksella TsSKA:n paitaan. Hän sai koejaksonsa päätteeksi saman kuun lopulla kauden 2014–2015 kattavan jatkosopimuksen. Huhtikuussa 2015 Andronov teki joukkueen kanssa vuoden mittaisen jatkosopimuksen. Kaudella 2016–2017 hän toimi TsSKA:n varakapteenina. Toukokuussa 2017 Andronov teki joukkueen kanssa kaksivuotisen jatkosopimuksen.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Andronov Venäjän paidassa Euro Hockey Challengen ottelussa Sveitsiä vastaan keväällä 2017. Andronovin takana Sveitsin Denis Malgin. |  Andronov Venäjän paidassa Euro Hockey Challengen ottelussa Sveitsiä vastaan keväällä 2017. Andronovin takana Sveitsin Denis Malgin. |  Andronov Venäjän paidassa Euro Hockey Challengen ottelussa Sveitsiä vastaan keväällä 2017. Andronovin takana Sveitsin Denis Malgin. |  |
Miesten jääkiekko
Maa:   Venäläiset olympiaurheilijat
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | jääkiekko |  |
Maa:   Venäjän olympiakomitea
|  Olympialaiset  |  Olympialaiset  |  Olympialaiset  |  |
|  Hopeaa | Peking 2022 | jääkiekko |  |
Maa:   Venäjä
| MM-kilpailut  | MM-kilpailut  | MM-kilpailut  |  |
|  Pronssia | Saksa/Ranska 2017 | jääkiekko |  |
|  Pronssia | Slovakia 2019 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Ottawa 2009 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Suomi 2007 | jääkiekko |  |
Andronov edusti venäläisten olympiaurheilijoiden joukkuetta Pyeongchangin olympiakisoissa 2018, jolloin hän voitti kultaa. Neljä vuotta myöhemmin hän edusti Venäjän olympiakomitean joukkuetta Pekingin olympiakisoissa 2022 ja voitti hopeaa. Andronov on pelannut kolmet MM-kilpailut, joissa hän voittanut kaksi pronssia. Andronov valittiin myös vuoden 2016 alustavaan MM-joukkueeseen, mutta hänen, Aleksei Bereglazovin, Daniil Apalkovin ja Jegor Averinin kisapassit jätettiin kuitenkin leimaamatta, kun NHL-joukkue Washington Capitalsin Dmitri Orlov, Jevgeni Kuznetsov ja Aleksandr Ovetškin liittyivät Venäjän joukkueeseen kesken turnauksen. Yhteensä Andronov on pelannut 30 A-maaottelua tehopistein 3+2=5. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssa Tšekkiä vastaan. Ensimmäisen A-maajoukkuemaalinsa Andronov teki vuoden 2017 MM-kilpailujen avausottelussa 5. toukokuuta 2017 Saksan Kölnissä Ruotsia vastaan. Hänet valittiin Venäjän ottelun parhaaksi pelaajaksi.
Andronov pelasi myös alle 20-vuotiaiden MM-kilpailuissa vuonna 2009, jolloin hän voitti pronssia. Valmennus valitsi Andronovin Venäjän turnauksen yhdeksi kolmesta parhaasta pelaajasta. Hänet valittiin myös Latviaa vastaan pelatun avausottelun päätteeksi joukkueensa ottelun parhaaksi pelaajaksi. Andronov pelasi myös alle 18-vuotiaiden MM-kilpailuissa vuonna 2007, jolloin hän voitti maailmanmestaruuden.
Sinope

Sinope voi viitata seuraaviin:
Sinope, antiikin aikainen kaupunki Pontisessa Vähässä-Aasiassa
Sinope, Asopoksen tytär kreikkalaisessa mytologiassa
Sinope, yksi Jupiterin kuista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sinope”, voi hakea sivunnimihaulla, laajalla sivunnimihaulla tai tekstihaulla.
Silvolan tekojärvi
Aiheesta muualla

Kuvia tai muita tiedostoja aiheesta Silvolan tekojärvi Wikimedia Commonsissa
Pirjo Ala-Kapee

| Pirjo Ala-Kapee |
| --- | --- |

Suomen opetusministeri
 Sorsan IV hallitus  1.6.1986–30.4.1987  
Edeltäjä:  Kaarina Suonio
Seuraaja:  Christoffer Taxell
Kansanedustaja
 1979–1989  
Ryhmä/puolue:  Sosialidemokraattinen eduskuntaryhmä
Vaalipiiri:  Uudenmaan vaalipiiri
Henkilötiedot
Syntynyt: 25. maaliskuuta 1944 (ikä 80) Vihti
Puoliso:  Erkki Ala-Kapee (1964–1996)   Pentti Hakulinen (2001–2022)  
Tiedot
Puolue:  SDP
    
Pirjo Anneli Ala-Kapee (ent. Ala-Kapee-Hakulinen, s. 25. maaliskuuta 1944 Vihti) on suomalainen poliitikko ja virkamies, joka on toiminut SDP:n kansanedustajana, opetusministerinä, Vantaan kaupunginjohtajana ja Itä-Suomen läänin maaherrana.
Ala-Kapee valmistui ylioppilaaksi vuonna 1966 ja filosofian kandidaatiksi (nyk. maisteri) Tampereen yliopistosta vuonna 1972. Hän työskenteli ammattiyhdistysopiston historian ja yhteiskuntaopin opettajana vuosina 1972–1975 ja apulaisrehtorina vuosina 1973–1975. Ala-Kapee oli SAK:n historiatoimikunnan sihteeri ja tutkija vuosina 1975–1979.
Kansanedustajana Ala-Kapee toimi vuosina 1979–1989 Uudenmaan läänin vaalipiiristä. Hän kuului sosialidemokraattiseen eduskuntaryhmään ja oli sen varapuheenjohtaja vuosina 1984–1986 ja 1987. Ala-Kapee toimi Kalevi Sorsan IV hallituksen opetusministerinä 1. kesäkuuta 1986 – 30. huhtikuuta 1987.
Vuonna 1989 Ala-Kapee jätti eduskunnan ja siirtyi Vantaan kaupunginjohtajaksi. Hän toimi tehtävässä vuoteen 1997, jolloin hänestä tuli Itä-Suomen läänin maaherra. Hän jäi tehtävästä eläkkeelle loppuvuonna 2009, jolloin myös läänit lakkautettiin ja korvattiin aluehallintovirastoilla sekä elinkeino-, liikenne- ja ympäristökeskuksilla.
Ala-Kapee on ollut naimisissa Kajaanin entinen kaupunginjohtajan Pentti Hakulinen kanssa vuodesta 2001, josta sittemmin eronnut vuonna 2022. Vuosina 1964–1996 hän oli naimisissa Erkki Ala-Kapeen (k. 1996) kanssa. Liitosta on yksi tytär.
Solikamskin vaakuna

Solikamskin uusi vaakuna
Solikamskin aiempi vaakuna (1783/1992)
Solikamskin vaakuna on Solikamskin kaupungin historiallinen vaakuna, joka vahvistettiin 17. heinäkuuta 1783, kuten muutkin Permin seudun vaakunat. Vaakunan yläosa on Permin vaakuna ja sen alaosassa on kuvattu suolaputki, minkä avulla suolaa nostettiin ennen maasta. Kaupungin vaakuna otettiin uudelleen käyttöön 11. helmikuuta 1992.
Sittemmin kaupunki on ottanut käyttöön graafiselta asultaan uudistetun vaakunan.
Vaakunan osa-aiheena esiintyvä Permin kaupungin vaakuna on vanhempaa perua. Siinä kuvataan selässään Raamattua kantavaa karhua, jossa Raamatun päällä on Andreaksen risti. Aihe on tsaari Aleksei Mihailovitšin ajoilta.
Shannon Briggs

| Shannon Briggs |
| --- | --- |

Henkilötiedot
Koko nimi:  Shannon Briggs
Syntynyt: 4. joulukuuta 1971 Brooklyn, New York
Kansalaisuus:   Yhdysvallat
Nyrkkeilijä
Lempinimi:  The Cannon
Pituus:  193  cm
Paino:  119 kg
Painoluokka:  Raskassarja
Kätisyys:  Oikea
Ammattilaistilastot
Ottelut:  68
Voitot:  60
– tyrmäysvoitot:  45
Tappiot:  6
Ratkaisemattomat:  1
Ei tuomiota/ mitätöity:  1
Aiheesta muualla
www.shannonbriggs.com
Shannon ”Brooklyn” Briggs (s. 4. joulukuuta 1971 Brooklyn, New York) on yhdysvaltalainen raskaansarjan nyrkkeilijä. Hänet muistetaan kenties parhaiten voitostaan Yhdysvaltain George Foremanista. Lähes välittömästi Foreman-ottelun jälkeen Briggs menetti mestaruutensa britti Lennox Lewisille vuonna 1998. Marraskuun 4. päivänä 2006 Briggs palasi raskaansarjan mestariksi voittamalla Sjarhei Ljah’ovitšin teknisellä tyrmäyksellä ottelun kahdennessatoista ja samalla viimeisessä erässä. Hän menetti tittelinsä 2. heinäkuuta 2007 tuomariäänin Sultan Ibragimoville.
Ammattiura

Briggs aloitti uransa vuonna 1992 ja oli voittamaton 25 ensimmäisessä ottelussaan. Briggsin mahdollinen suuruus kärsi kolauksen hänen hävitessään Darroll Wilsonille New Jerseyn Atlantic Cityssä vuonna 1996.
Tappionsa jälkeen Briggs voitti kaikkien aikojen vanhimman maailmanmestaruuden voittaneen George Foremanin tuomariäänin ja sai haltuunsa väliaikaisen maailmanmestaruuden. Tämän jälkeen hän kohtasi Lennox Lewisin pyrkiessään ottamaan itselleen WBC-liiton tunnustaman maailmanmestaruuden. Miehet kohtasivat vuonna 1998, ja Lewis iski Briggsin keskeytyskuntoon varsin nopeasti.
Myöhemmin urallaan Briggs kohtasi Francis Bothan, jonka voittikin vaivattomasti. Tämän jälkeen Briggs hävisi Sedreck Fieldsille ja Jameel McClinelle. Briggs onnistui yllättäen voittamaan WBO-liiton tunnustaman mestarin Ray Mercerin vuonna 2005.
Briggs voitti WBO-liiton mestaruuden tyrmäämällä Sjarhei Ljah’ovitšin ottelun viimeisessä erässä marraskuussa 2006. Yhdentoista erän jälkeen Briggs oli tappiolla kaikkien tuomarien papereissa mutta löi Ljah’ovitšin ulos kehästä viimeisessä erässä.
Ensimmäisen kerran Briggsin piti puolustaa titteliään Sultan Ibragimovia vastaan 10. maaliskuuta 2007 mutta Briggs joutui perumaan ottelun, koska lääkäri sanoi hänellä olevan astman. Ottelua siirrettiin 50 päivällä eteenpäin, ja Briggs hävisi tämän ottelun 2. heinäkuuta 2007.
Vuoden 2009 joulukuussa Briggs otteli Marcus McGeetä vastaan voittaen ensimmäisen erän tyrmäyksellä. Tulos muutettiin myöhemmin Briggsin kärähdettyä kielletyistä aineista.
Kathryn C. Thornton

| Kathryn C>  Thornton |
| --- | --- |

Henkilötiedot
Syntynyt: 17. elokuuta 1952 (ikä 72) Montgomery, Alabama
Kansalaisuus:  yhdysvaltalainen
Ura
Tyyppi:  astronautti
Lennot

:  STS-33
 
:  STS-49
 
:  STS-61
 
:  STS-73
 
Aiheesta muualla
engineering.virginia.edu/faculty/kathryn-c-thornton
Kathryn C. Thornton (s. 17. elokuuta 1952 Montgomery, Alabama) on yhdysvaltalainen astronautti. Thornton valittiin Nasan astronautiksi toukokuussa 1984. Hän oli lennoilla STS-33, STS-49, STS-61 ja STS-73. Thorntonilla on yli 975 tuntia aikaa avaruudessa, josta yli 21 tuntia avaruuskävelyä. Hänellä on filosofian tohtorin arvosana ja maisterin tutkinto fysiikassa Virginian yliopistosta.
Sigappu Rojakkal

| Sigappu Rojakkal |
| --- | --- |

Ohjaaja:  Bharathiraja
Käsikirjoittaja:  Bharathiraja
Tuottaja:  J. Padmavathi
Säveltäjä:  Ilaiyaraaja
Kuvaaja:  P. S. Nivas
Leikkaaja:  P. Bhaskaran
Pääosat:  Kamal Haasan Sridevi
Valmistustiedot
Valmistusmaa:  Intia
Tuotantoyhtiö:  K. R. G. Productions
Levittäjä:  K. R. Gangadharan
Ensi-ilta:  28. lokakuuta 1978
Kesto:  129 min
Alkuperäiskieli:  tamili
Aiheesta muualla
IMDb 
Infobox OKNimi-testi OK: 
Sigappu Rojakkal (suomeksi ”Punaiset ruusut”) on vuonna 1978 ensi-iltansa saanut intialainen tamilinkielinen psykologinen trilleri, jonka on kirjoittanut ja ohjannut Bharathiraja. Päärooleja näyttelevät Kamal Haasan ja Sridevi. Se kertoo Dileepistä, joka on traumatisoitunut naisten käytöksestä lapsuudessaan ja kasvaa psykopaatiksi naisvihaajaksi, joka tappaa naisia seksin jälkeen ja hautaa heidät ruusutarhaan.
Elokuvan menestyksen jälkeen Bharathiraja itse teki siitä hindinkielisen version nimellä Red Rose (1980).
Näyttelijät

| 0 | 1 | 2 |
| --- | --- | --- |
|  Kamal Haasan  | … |  Muthu (Dileep)   |
|  Sridevi  | … |  Sarada   |
|  Goundamani  | … |  Minerva Exports & Importsin johtaja   |
|  Bhagyaraj  | … |  tarjoilija   |
|  Vadivukkarasi  | … |  Chitra   |
Soundtrack

Kaikki sävellykset Ilaiyaraaja.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Minminikku Kannil Oru” | Kannadasan | S. Janaki, Malaysia Vasudevan | 4.28 |  |  |  |  |  |
| 2. | ”Ninaivo Oru Paravai” | Vaali | Kamal Haasan, S. Janaki | 4.45 |  |  |  |  |  |
Palkinnot

Filmfare Awards South
Paras ohjaus (tamili) – Bharathiraja
Paras miespääosa (tamili) – Kamal Haasan
Aiheesta muualla

Sigappu Rojakkal Internet Movie Databasessa (englanniksi)
Sinope (kuu)

| Sinope (kuu) |
| --- | --- |

Löytäminen
Löytäjät:  S. B. Nicholson
Löytöaika:  1914
Kiertoradan ominaisuudet
Planeetta:  Jupiter
Keskietäisyys:  23 540 000 km
Eksentrisyys:  0,25
Kiertoaika:  724,1 d
Inklinaatio:  128.11°
Fyysiset ominaisuudet
Päiväntasaajan halkaisija:  ~38 km
Massa:  7,15×1016 kg
Keskitiheys:  2,6 g/cm3
Painovoima pinnalla:  0,014 m/s2
Albedo:  0,04
Sinope on Jupiteria retrogradiseen suuntaan kiertävä, epäsäännöllinen kuu. Se löydettiin vuonna 1914. Nimensä kuu on saanut kreikkalaisesta mytologiasta najadi Sinopen mukaan.
Nykyisen nimensä kuu sai vasta 1975. Ennen sitä se tunnettiin Jupiter IX:nä ja vuosina 1955–1975 sitä kutsuttiin Hadeeksi.
Sinope oli Jupiterin uloin tunnettu kuu aina vuoteen 2000 saakka, jolloin Megaclite löydettiin. Nykyisin uloin tunnettu Jupiterin kuu on S/2003 J 2
Kuun on ajateltu kuuluvan Pasiphaë-ryhmään, mutta sen radan eksentrisyys ja kuun väri ovat varsin erilaisia verrattuna ryhmän jäseniin. Niinpä on myös mahdollista, että kuu on itsenäinen objekti, eikä Pasiphaë-ryhmän synnyn aiheuttaneen törmäyksen tuotos. Kuu muistuttaa d-luokan asteroidia, jonka Jupiter on kaapannut itselleen.
Jupiterin kuut
| --- | --- |
Amalthea-ryhmä:   Metis  Adrastea  Amalthea  Thebe 
Galilein kuut:   Io  Europa  Ganymedes  Kallisto 
Themisto-ryhmä:   Themisto 
Himalia-ryhmä:   Leda  Himalia  Lysithea  Elara 
Carpo-ryhmä:   Carpo  S/2003 J 12  S/2011 J 1 
Ananke-ryhmä:   Ananke  Praxidike  Harpalyke  Iocaste  Euanthe  Thyone  Euporie  S/2003 J 3  S/2003 J 18  S/2010 J 2  Thelxinoe  Helike  Orthosie  S/2003 J 16  Hermippe  Mneme  S/2003 J 15 
Carme-ryhmä:   Herse  S/2003 J 10  Pasithee  Chaldene  Arche  Isonoe  Erinome  Kale  Aitne  Taygete  S/2003 J 9  Carme  S/2003 J 5  S/2003 J 19  Kalyke  Eukelade  Kallichore 
Pasiphaë-ryhmä:   Eurydome  S/2003 J 23  Hegemone  Pasiphaë  Sponde  Cyllene  Megaclite  S/2003 J 4  Callirrhoe  Sinope  Autonoe  Aoede  S/2011 J 2  S/2010 J 1  Kore  S/2003 J 2 
Varmistamattomat:   S/2000 J 11
Michiganjärvi

| Michiganjärvi |
| --- | --- |
 Michiganjärvi (tummansinisellä) ja muut Isotjärvet
Valtiot:  Yhdysvallat 
Paikkakunta:  Michigan, Wisconsin, Illinois ja Indiana 
Koordinaatit:  44°00′28″N, 86°45′23″W
Laskujoki:  Huronjärvi 
Mittaustietoja
Pinnankorkeus:  177 m
Pituus:  494  km
Leveys:  190  km 
Rantaviiva:  2 633  km 
Pinta-ala:  57 800 km² 
Tilavuus:  4 920 km³ 
Keskisyvyys:  85 m 
Suurin syvyys:  282 m 
 fiMichiganjärvi 
Michiganjärvi (engl. Lake Michigan) on yksi viidestä Pohjois-Amerikan Isoistajärvestä. Sitä ympäröivät Indianan, Illinoisin, Wisconsinin ja Michiganin osavaltiot.
Michiganjärvi on ainoa Isoistajärvistä, joka on kokonaisuudessaan Yhdysvaltojen rajojen sisäpuolella, kaikki muut järvet ulottuvat myös Kanadan puolelle. Sen pinta-ala on 57 800 km² (vrt. Suomenlahti 29 500 km²), joten se on maailman viidenneksi suurin järvi. Järven syvin kohta on 282 metriä ja se sisältää 4 920 km³ vettä. Järven pinta on 177 metriä merenpinnan yläpuolella, saman verran kuin Huronjärvellä, jonka Mackinacsalmi yhdistää Michiganjärveen. Saman pinnankorkeuden ja yhteyden vuoksi niitä pidetään toisinaan samana järvenä. Tällöin ne muodostavat maailman suurimman makeavetisen järven. Aikaisemmin Michiganjärveä kutsuttiin toisinaan Illinoisjärveksi.
Järven lounaisranta on erittäin teollistunutta aluetta. Noin 12 miljoonaa ihmistä asuu järven rannoilla. Suurimmat Michiganjärven rannalla sijaitsevat kaupungit ovat Chicago ja Milwaukee.
Michiganjärven suurin saari on pohjoisosan Beaver Island.
Aiheesta muualla

Kuvia tai muita tiedostoja aiheesta Michiganjärvi Wikimedia Commonsissa
Pohjois-Amerikan Isotjärvet
Eriejärvi
Huronjärvi
Michiganjärvi
Ontariojärvi
Yläjärvi
Auringonlasku Michiganjärvellä.
Marsha Ivins

Marsha Ivins
Marsha Sue Ivins (s. 15. huhtikuuta 1951 Baltimore, Maryland, Yhdysvallat) on yhdysvaltalainen NASAn astronautti, siviiliammatiltaan insinööri.
Ivins valmistui Coloradon yliopistosta vuonna 1973 ja aloitti työt NASA:lla Lyndon B. Johnson Space Centerissä. Hän on ollut mukana viidellä avaruussukkulalennolla ja viettänyt avaruudessa yhteensä 55 päivää, 21 tuntia ja 48 minuuttia.
Shame (kappale)

| ”Shame” Robbie Williams ft>  Gary Barlow |
| --- | --- | --- |

Singlen tiedot
 Albumilta: In and Out of Consciousness: The Greatest Hits 1990–2010
 Julkaistu: 4. lokakuuta 2010
 Formaatti: CD, digitaalinen lataus
 Tuottaja(t): Trevor Horn
 Tyylilaji: Pop
 Kesto: 04.03
 Levy-yhtiö: Virgin
Robbie Williamsin muut singlet
| ”Morning Sun” 2010 | ”Shame” 2010 | ”Candy” 2012 |
Gary Barlowin muut julkaisut
| ”Lie to Me” 1999 | ”Shame” 2010 | ”Teardrop” 2011 |
Shame on Robbie Williamsin toiselta Greatest Hits -kokoelma-albumilta, In and Out of Consciousness: The Greatest Hits 1990–2010:ltä julkaistu single, jolla duetoi Gary Barlow. Sen julkaisi Virgin Records albumin ainoana singlenä 4. lokakuuta 2010. Hyväntekeväisyyssingle Everybody Hurtsiä lukuun ottamatta Shame oli ensimmäinen kappale, jossa Barlow ja Williams molemmat esiintyvät yhdessä vuonna 1995 tapahtuneen Take Thatin hajoamisen jälkeen.